google/wiki40b huggingface dataset:
Abadan kraftverk

Abadan kraftverk er et varmekraftverk ved storbyen Abadan i provinsen Khuzestan i Iran. Det har en installert produksjonskapasitet på 492 MW, fordelt på 4 like store blokker á 123 MW hver. Teknologien er levert av bl.a General Electric.
Anlegget ble utbygd i årene 2001–2004. Brenselstypen er naturgass og dieselolje.
Moscovium

Egenskaper

Man vet foreløpig lite om de kjemiske og fysiske egenskapene, da det bare er framstilt noen få atomer av grunnstoffet. Stoffets plassering i periodesystemet kan imidlertid gi indikasjoner på hvilke kjemiske og fysiske egenskaper det har. Det er forventet å være et metall i fast form ved romtemperatur.

Isotoper

De 5 isotopene som pr. 2018 er kjent, er alle ustabile (og dermed radioaktive): ²⁸⁹Mc med halveringstid 220 millisekunder, ²⁸⁸Mc med 87 millisekunder, ²⁸⁷Mc med halveringstid 32 millisekunder, og ²⁹⁰Mc med halveringstid 16 millisekund. Pr. 2018 er halveringstiden for den femte isotopen ²⁹¹Mc ikke fastslått.
Moscovium er i sentrum av den tenkte stabilitetsøya. Selv om man ikke har greid å framstille noen stabile isotoper, er det forutsagt ved hjelp av modeller av stabilitetsøya at stabile isotoper kan bli framstilt. De vil isåfall trenge et «magisk nummer» på 184 nøytroner, noe som vil bli ²⁹⁹Mc. De til nå framstilte isotopene har hatt 176 nøytroner (²⁹¹Mc) på det meste.
CAS-nummer: 54085-64-2

Forekomst

Moscovium forekommer ikke naturlig, men blir framstilt i laboratorier.

Anvendelse

Bortsett fra til forskningsformål, har ikke moscovium noe bruksområde.
Egon (restaurantkjede)

Egon restaurant er et restaurantkonsept som åpnet sin første restaurant på Nordstrand i 1984. Egon er et registrert varemerke som eies av Norrein AS i Trondheim. I Trondheim finnes også Egons hovedkontor. 
Navnet kommer fra filmfiguren Egon Olsen fra Olsenbanden. Olsens bowlerhatt er valgt som en del av restaurantens logo. Konseptet er basert på at gjestene selv går til bardisken og bestiller/betaler mat og drikke. Drikke hentes selv og maten serveres ved bordene. Menyen omfatter 13 frokost- og lunchretter, 18 hovedretter, 14 pizzavarianter, småretter, salater, sandwicher og hamburgere samt 10 desserter. Interiøret er røft, med murstein og grove låveplanker som dekorelementer.
Åpningstidene er hver dag utenom julaften og 1.juledag. I 2015 hadde selskapet en omsetning på 1,3 milliarder kroner noe som ga en økning på 15 prosent. 
Den første restauranten ble åpnet i Oslo (Nordstrand) i 1984 og Arve Opsahl som hadde rollen i de norske filmene om Olsenbanden var blant gjestene. Det er 40 Egonrestauranter i Norge (juni 2019), hvorav 5 i Oslo, 8 i Akershus, 5 i Trondheim, 5 i Hordaland, 2 i Oppland, 2 i Troms, 2 i Møre og Romsdal, 1 i Nordland, 6 i Trøndelag, 3 i Rogaland, 2 i Vest-Agder, 2 i Østfold, 1 i Buskerud og 1 i Aust-Agder. Flere hoteller har byttet ut den tradisjonelle hotellrestauranten med Egonkonseptet.
I Trondheim har Egon en roterende restaurant i toppen av Tyholttårnet, som roterer 360° i løpet av en time.
Den første Egon-restaurant utenfor Norge ble åpnet 12. november 2015 i Mall of Scandinavia ved Solna i Stockholm. Kjeden hadde per juni 2019 tre restauranter i Sverige.
Fotballklubben Fremad Famagusta

Historikk

Klubben ble stiftet 11. september 2008 av Kristian Alver, Andreas Rønningen Sandbu, Steinar Næstad Moe og Håkon Jøndal Nakling, som en klubb for spillere fra Lillehammer-området bosatt i Oslo. Klubbens navn var i utgangspunktet Fremad, etter den gamle Lillehammerklubben FK Fremad Lillehammer, men ettersom Oslo Fotballkrets krevde to navn valgte de også Famagusta, etter den kypriotiske mesterklubben Anorthosis Famagusta som overrasket i Mesterligaen 2008/2009.
Under Idrettsgallaen 2014 hyllet sjakkspilleren Magnus Carlsen klubben og delte ut pris iført klubbens drakt.
Shigeki Kurata

Karriere

Shigeki Kurata startet sin profesjonelle karriere i Cerezo Osaka i 1995. Han har også spilt for Avispa Fukuoka.
Normalisering

Første normalform (1NF)

Man kan ta som utgangspunkt at en tabell oppfyller første normalform hvis alle poster i relasjonen er atomære. Det er en viss faglig diskusjon rundt dette, men kjernen er at tabellen skal oppfylle grunnleggende regler for en relasjon.

Fjerde normalform (4NF)

En relasjon R er på fjerde normalform hvis X er en supernøkkel i R i alle ikketrivielle flerverdiavhengigheter X →→ Y
Taft 26C gasskraftverk

Taft 26 (Cogen) gasskraftverk  er et varmekraftverk i Kern County i California, USA. Anlegget har en installert produksjonskapasitet på 12 MW, fordelt på 4 like store turbiner. Operatør er energiselskapet Chevron USA Inc. 
Kraftverket stod ferdig utbygd i 1982. Alle turbiner med kogenerasjon. Brenselkilden er naturgass.
Imantocera

Utseende

Middelsstore til nokså store, mer eller mindre mørkbrune trebukker med lange antenner. Imantocera kan kjennes på en kraftig dusk av stive, mørke hår omtrent midt på antennene.

Utbredelse

Gruppen er utbredt i Sørøst-Asia.
Premierløytnant

Norge

I det norske forsvaret ble graden premierløytnant erstattet med løytnant fra 1. januar 1930, mens graden sekondløytnant ble erstattet med fenrik. Derfor er den tilsvarende norske graden etter 1930 kalt løytnant.
Xinhui

Xinhui (kinesisk: 新会区; pinyin: Xīnhuì Qū, på Yale kantonesisk: Sànwúi) er et distrikt i provinsen Guangdong i Folkerepublikken Kina. Det kjennes også under navnet Sunwui. Det ligger innen byprefekturet Jiangmen. Her tales en egen dialekt, xinhui, innen dialektgruppen siyi innen kantonesisk.
Xinhui ligger 50 km sør for byen Jiangmen.
Folketallet var på 865 190 innbyggere i 1999.
Slaget ved Yamen 崖门战役, et av de største sjøslagene i verdenshistorien, fant sted i dette fylket den 19. mars 1279. Det betraktes som Song-dynastiets siste motstand mot Yuan-dynastiet. Selv om Yuan-flåten var vesentlig mindre, klarte den ved taktisk dyktige grep å tilføye Song-flåten et tilintetgjørende nederlag.

Kulturminner

Området er kjent for sine særegne tårn, kalt diaolou. De er oppført på UNESCOs liste over verdensarven.
Kalium-argondatering

Kalium-argondatering er en metode for absolutt datering. Kalium-40 er et radioaktivt kaliumisotop som brytes ned til gassen argon-40. Dateringen foregår ved at materialet varmes opp, slik at gassen slippes fri og kan måles. Halveringstiden er ca. 1,3 milliarder år, noe som gjør metoden velegnet til å datere funn fra svært tidlige perioder. I motsetning til C14-metoden, kan den også brukes til å datere uorganiske materialer som for eksempel stein og mineraler.
Bet din

Bet din (hebraisk בית דין) er en jødisk domstol, der dommerne i dag er rabbinere. I antikk tid utgjorde bet din den daværende jødiske statens domstolssystem. I dag fungerer bet din som domstol i religiøse ærend for jødiske statsborgere i staten Israel. I tillegg finnes det i varierende utstrekning bet din som behandler konvensjoner til jødedommen og religiøse tvistemål innen jødiske forsamlinger utenfor Israel. 
En bet din består som oftest av tre jødiske menn som er kyndige i den jødiske loven. En slik domstol har blant annet mandat til å uttale seg i spørsmål angående skilsmisser, godkjenne prosedyrer og øvrige spørsmål rundt praktisk jødisk liv.
Maria Mittet

Biografi

Maria Haukaas Mittet vokste opp på Senja. I 1991 fikk hun tittelrollen som Annie i musikalen med samme navn på Bryggeteateret i Oslo. Storeng gikk på Foss videregående skole fra 1995 til 1998, der hun markerte seg som et sangtalent, ikke minst i skolerevyen. I 2003 sang hun for første gang i Oslo Recordings Studio, og Storeng viste  talent også innenfor popmusikk. Samme sommer meldte hun seg på til prøvesynging til TV-programmet Idol 2004. Hun ble raskt definert som den dyktigste av deltagerne, og pressen ble begeistret for henne. Storeng ble likevel slått ut halvveis i programserien.
Hun bidro med låten «Don’t Give A Damn» på samleplaten som ble utgitt med idoldeltagerne som hadde kommet til semifinalene, og hun ble stemt fram til deltagelse på den sommerens Idol-turné. 
I september 2004 debuterte hun som soloartist med singelen Breathing, utgitt av Bonnier. Singelen lå 10 uker på VG Lista Topp 20 med femteplass som beste notering. I januar 2005 kom singel nummer to; Should’ve. 
I januar 2005 kom albumet Breathing. Dagbladet mente plata bestod av forutsigbar A4-pop og ga terningkast to. VGs anmelder var mer positiv og ga plata terningkast fire. Storengs andre album, Hold On be Strong, ble utgitt på Universal Music i mai 2008.
Hun vant Melodi Grand Prix 2008 med sangen «Hold On Be Strong», skrevet av Mira Craig, og hun representerte Norge i finalen i den internasjonale konkurransen Eurovision Song Contest 2008 i Beograd med 182 poeng som holdt til femteplass. Låten ble også nominert til Spellemannprisen for årets hit året etter.
I 2008 var Mittet med på barneplaten Magiske kroker & hemmeligheter med sanger laget av Linn Skåber (tekst) og Jacob Young (melodi), med sangen «Bølla». 
I 2009 var hun med i den svenske Melodifestivalen hvor hun sang «Killing Me Tenderly»; en duett med Anna Sahlene. Duoen endte på nest sisteplass i delfinalen. 
I januar 2010 var Mittet igjen med som deltaker i norsk Melodi Grand Prix. Hun gikk direkte til finalen med låten «Make My Day», skrevet av Merethe La Verdi og Mats Lie Skåre, og ble slått ut før gullfinalen.
I juni 2010 giftet hun seg med Hans Marius Hoff Mittet etter et lengre forhold, og tok etternavnet Mittet.
Høsten 2010 var hun med i Skal vi danse på TV 2. Hun ble stemt ut av programmet, men fikk komme inn igjen etter at Cecilie Skog trakk seg. I kvartfinalen ble hun igjen stemt ut av programmet og kom på 4.-plass i Skal vi danse 2010.
Den 8. januar 2011 fremførte Mittet Ski-VM 2011s offisielle VM-sang «Glorious» på Idrettsgallaen på Hamar. Hun sang den også på ski-VMs åpningsseremoni som ble arrangert på 7. juni-plassen den 23. februar.
I 2015 vant hun i NRK-serien Stjernekamp.
Squash under samveldelekene 1998

Squash under de britiske samveldeleker 1998. Squash var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var første gangen som squash var med på programmet i Samveldelekene. I lekene i 1998 ble det konkurrert i fem øvelser i squash, single og double for både menn og kvinner og en mixeddouble. Alle tapende semifinalister fikk bronsemedaljer. Australia ble beste nasjon med to gullmedaljer foran England som også vant to gull.
Telemarkskanalen minutt for minutt

Telemarkskanalen minutt for minutt var et direktesendt sakte-TV-program på NRK2 søndag 26. august 2012. Programmet var det sjette TV-programmet av NRKs Minutt for minutt-konsept og det andre som var direktesendt.
Programmet fulgte båten MS «Victoria» (1882) direkte gjennom hele Telemarkskanalen, fra Hjellebrygga i Skien i sørøst til Dalen i nordvest. Reisen varte i 11 timer. Programmet startet 10 minutter før avgang og hadde telemarkingene Eirik Haugen fra Skien og Yasmin Syed fra Vinje som programledere. TV-seerne fikk også oppleve kulturelle innslag underveis på seilingen.
Det ble samtidig sendt et radioprogram på NRK P2 under hele reisen. Programmet ble produsert fra et rom under dekk på MS «Victoria».
Johann Schreck

Liv og virke

Han studerte språk (latin, gresk, kaldéisk) og var en av Galileo Galileis elever. Likesom Paracelsus dro han som vandrende lege rundt om i Europa. Han tilhørte sin tids mest kjente vitenskapsmenn og ble rett etter Galilei opptatt i det eksklusive «Academia dei Lincei» i Roma. Men ennå i samme år ga han avkall på en verdslig karriere og trådte inn i jesuittordenen den 1. november 1611. 
Under hans teologistudium klarte kinamisjonens prokurator Nicolas Trigault å vinne ham for Kina i 1614. Han reiste deretter sammen Trigault rundt om i Europa (1616–1618) for skaffe matematiske instrumenter, vitenskapelige bøker og penger for Kina. 
Den 17. april 1618 dro han sammen med blant annet Trigault og Johann Adam Schall von Bell fra Portugal, den 22. juli 1619 kom de til Macao. På grunn av en forfølgelse av misjonærer i Kina måtte Schreck forbli i to år i Macao.  Der fikk han sin avsluttende forberedelse på sitt virke i Kina ved jesuittenes universitetskollegium São Paulo.
Så virket han i Hangzhou, og fra 1523 i Beijing, der han som medarbeider til den katolske mandarinen Paul Xu Guangqi fikk som oppgave å revidere den kinesiske kalender. Den var i løpet av århundredene blitt mer og mer misvisende, og levde ikke lenger opp til keiserdømmets behov. I forbindelse med en solformørkelse kunne jesuittene bevise at deres beregningsmetoder var langt overlegne keiserhoffets tradisjonelle astronomer, og ved et dekret av 1. september 1629 forordnet Chongzhen-keiseren at kalenderen måtte reformeres. 
Johann Schreck var den ledende kraft i dette kalenderarbeidet, som ble sluttført etter hans død, som Chongzhenkalenderen.
Sammen med pater Niccolò Longobardo utarbeidet Schreck  og et kinesisk oversetterteam til å begynne med oversettelser av naturvitenskapelige europeiske bøker. Pater Schreck følte seg noe overveldet over kalenderreformens kompleksitet, og etter at han forgjeves hadde bedt om hjelp fra Galilei (som ikke besvarte hans brev), fikk han ved hjelp av jesuittene i Ingolstadt gode råd fra Johannes Kepler. Kepler tilsendte ham utførlige instruksjoner og to bind av hans nettopp publiserte «Rudolfinske tabeller». Men før Schreck klarte å bli ferdig med arbeidet, døde han, 57 år gammel. Han ble gravlagt på jesuittenes gravsted Zhalan i Beijing.  
Hans etterfølger under kalenderrevisjonen var pater Johann Adam Schall von Bell.
Ishtar Terra

Ishtar Terraer et av de to høylandene på planeten Venus. Den er det minste av de to «kontinentene» og befinner seg på den nordlige halvkulen. Den er navngitt etter den akkadiske gudinnen Istar.
Størrelsen på dette området er omtrent mellom Australia og USA. På den østre spissen ligger den store fjellkjeden Maxwell Montes som er 11 km høy, i overkant av 2 km høyere enn Mount Everest. På den ene siden av denne fjellkjeden ligger et stort nedslagskrater med en diameter på 100 km fylt med lava
Det finnes fire store fjellkjeder i Ishtar Terra; Maxwell Montes, Frejya Montes, Akna Montes og Danu Montes.
Askekveldfly

Utseende

Et middelsstort (vingespenn 36 – 40 mm) nattfly, ganske variabelt i fargen. Grunnfargen på brystet og forvingene er mørkt olivgrå, med varierende innslag av svart og hvitt. Hos mørke eksemplarer kan bryste være nesten helt mørkt, og vingene er helt uten hvite flekker, bare med svarte tegninger. Hos lysere eksemplarer har brystet hvite tegninger som ofte kan ligne en hodeskalle, og forvingen har i alle fall en stor, hvit flekk nær spissen. Ofte har forvingene to brede, hvite tverrbånd, og brystet er hovedsakelig hvitt hårete. Bakvingen er gråbrun. Larven er blek med spredte, bleke hår.

Levevis

Denne arten forekommer i løv- og blandingsskog med innslag av ask (Fraxinus excelsior), som er larvenes viktigste næringsplante. De kan også leve på liguster (Ligustrum vulgare), svartor (Alnus glutinosa) og hassel (Corylus avellana). De voksne sommerfuglene flyr om natten i juni – august.

Utbredelse

Arten finnes i Europa, unntatt lengst i nord, og videre østover til Øst-Sibir og Korea. I Norge finnes den på Sørlandet og den sørligste delen av Østlandet, mer lokalt også i Hordaland og de indre delene av Østlandet.
Pac-palasset

Historie

Palasset ble reist mot slutten av det 17. århundre til fyrst Dominik Mikołaj Radziwiłł etter tegninger av Tulman van Gameren, og tilhørte Radziwiłł-familien frem til begynnelsen av det 19. århundre (med unntak av årene 1744–1759 da det tilhørte biskop Michał Załuski og hans bror Józef, og i årene 1762–1775 da det ble leid av Michał Fryderyk Czartoryski). Rundt 1757 ble nye bygg reist ved Miodowa-gaten etter tegninger av Jakub Fontana. Under Warszawaoppstanden av 1794 ble palasset delvis ødelagt. Under den prøyssiske okkupasjonen i årene 1807–1809 ble bygningen brukt som teater, brakke og lasarett. 
I 1825 ble palasset kjøpt av general Ludwik Michał Pac, og ble da også ombygd i klassisistisk stil etter tegninger av Enrico Marconi. I den midtre delen av palasset plasserte arkitekten en seks søyler lang portikus, samtidig som de gamle bygningene ved Miodowa-gaten ble omgjort til paviljonger og sidefløyer, forbundet med en tre arkader stor, halvsirkelformet port. Frisen over arkadene fremstiller Titus Flavius som erklærer de greske byers frihet, og ble dekorert med relieffer av Ludwik Kaufmann. I palassindret ble en gotisk og en mauretansk sal arrangert.
General Pac deltok i novemberoppstanden, og fikk av den grunn i 1835 eiendommene sine konfiskert, sammen med palasset. Det ble senere ombygd innvendig under ledelse av Stefan Baliński. I årene 1848–1875 huset palasset Guvernementregjeringen, og i 1875–1939 – en domstol.
Palasset ble jevnet med jorden under andre verdenskrig, og ble gjenoppbygd i årene 1947–1951 etter tegninger av Czesław Konopka og Henryk Białobrzeski. Palassgårdselevasjonen fikk samme form som Marconi hadde tegnet den, mens hageelevasjonen en noe modifisert form av de opprinnelige tegningene til Tylman van Gameren.
Den tredje Razzie-utdelingen

Verste karrierevalg

Irwin Allen, «the master of disaster»
Batticaloa

Batticaloa (tamilsk: மட்டக்களப்பு, singalesisk: මඩකලපුව) er hovedstad i distriktet av samme navn øst i Sri Lanka og ligger ved Bengalbukten.

Historie

De tidligste historiske kunstartefakter fra stedet er en Dagaba og Chatra fra Ruhuna-kongeriket under kong Kavantissa (1. århundre f.Kr.), som er blitt funnet i den hollandske festning fra 1600-tallet som ble bygget der. Det er gjort mange arkeologiske funn i områder: Viktige funnsteder er Lankavihara, Roththa (Roththai)-tempelet, Kinnaragala, Rahathgala (Shanthamalai), Veheragalkanda (Pulukunai), Eluvamulla (Pullumuilai) og Taaththon Kovil. 
Festningen Batticaloa ble bygd i 1628 av portugisere, og var den første som hollenderne klarte å innta (18. mai 1638). Den er av de mest pittoreske av de små hollandske festningene på øya, ligger på en øy, og er forsatt i godt hold. Nær Batticaloa hadde portugiserne en ganske liten festning ved Tanavare. Den buddhistiske Dagaba fra første århundre e.Kr. befinner seg inne i den hollandske festningen.
Batticaloa ble senere videreutviklet av britene; de bygde opp handels- og servicenæringen her. På 1900-tallet ble byen et viktig administrasjonssentrum i det østlige Sri Lanka.
Jordskjelvet og tsunamien i Indiahavet 2004 rammet byen og området hardt. En bølge på fem meter skyllet over den lave kusten og kostet tusenvis av mennesker livet i området.

Næringsliv

Byen ved østkysten av Sri Lanka har mange strender om mange små havner. Den er kjent for en enestående fiskeart, kalt «syngende fisker» ettersom de gir fra seg en melodi. Batticaloa har et ekstensivt jordbruk, og betydelig fiske- og melkeindustri, og mye kunsthåndverk.
Dongling

Dongling (kinesisk: 东陵区, pinyin: Dōnglíng Qū) er et bydistrikt i den subprovinsielle by Shenyang nord i den kinesiske provins Liaoning. Det har et areal på 896,41 km² og teller 410 000 innbyggere (2004).

Navnet

Navnet Dongling viser til «det østlige gravmæle», også kalt Fulinggravene. Dette er to gravanlegg fra Qingdynastiets tid, for dynastiets første keiser, Nurhaci, og for hans keiserinne, Xiaocigao. De er del av UNESCOs verdensarv.

Luftfart

Shenyang Taoxian internasjonale lufthavn ligger i Taoxian storkommune.
Meløy Fotballklubb

Fotball

A-laget i fotball befinner i 4.divisjon.
B-laget i fotball beffiner seg i 5.divijon
Meløy Fk-G16 beffiner seg i 1.divijon G16 serien
http://www.fotball.no/fotballdata/Lag/Spillere/?fiksId=139194
Onochaeta

Utseende

En middelsstor (14–20 millimeter), sterkt hårete, svartbrun oldenborre. "Snuten" (clypeus) er ovalt framskutt. Dekkvingene har tre opphøyde lengdelister.

Utbredelse

Arten lever i Sør-Afrika (Kapp-provinsen, Natal).
Røykenvik stasjon

Bygningene ved stasjonen

Bygningene ved stasjon ble oppført i 1899–1900 og stod klare til banens åpning.

Stasjonsbygning

Stasjonsbygningen ble tegnet av Paul Armin Due og oppført i pusset tegl. Den hentet inspirasjon fra forskjellige stilarter og skilte seg fra hans andre stasjonsbygninger. Fasaden mot toglinjen hadde en asymmetrisk plassert tverrgavl. Bygningen brant 12. april 1964. Selv om leiligheten i 2. etasje fikk store skader, var bygningens eksteriør tilnærmet intakt. Likevel ble bygningen revet på vårparten året etter.

Uthus

Uthuset («bryggerhuset») ble tegnet av Paul Due og ligner på mange slike hus langs Gjøvikbanen.

Lokomotivstall

Lokomotivstallen er opprinnelig en Due-bygning, ifølge NSBs bygningsregistrering. Den ble etter 1940 (muligens rundt 1950) ombygget til arkivbygning og ser ut til å ha fått en ekstra etasje ved den anledning. Senere har den vært brukt som keramikkverksted, men fra 2015 huser den en restaurant.

Godshus

Godshuset nede ved Randsfjorden huser i dag Café Oscar II.

Vanntårn

Røykenvik stasjon hadde i sin tid også vanntårn. Det ble revet i 1949.

Vedskjul

Ved siden av stasjonsbygningen har det dessuten stått et vedskjul.
Hjälmaren

Hjälmaren er Sveriges fjerde største innsjø med et areal på 484 km². Den ligger i Svealand, i landskapene Västmanland, Södermanland og Närke.

Generelt

Hjälmaren er en grunn, næringsrik innsjø. På sitt dypeste er den 22 meter, og gjennomsnittsdybden er 6,1 meter. Innsjøen har avløp til Eskilstunaån til Mälaren. Gjennom Hjälmare kanal er det båtforbindelse med Mälaren. Den største øya i Hjälmaren er Vinön. De største tilførselselvene er Svartån og Kvismare kanal, begge fra vest. Det største tettstedet ved innsjøen er Örebro i vest.
På 1880-tallet ble Hjälmaren senket med 1,9 meter, og 190 km² land ble tørrlagt. Mye av dette hadde imiderltid vært våtmark, og ikke blitt regnet som en del av Hjälmarens vannflate.
Borger.dk

Borger.dk er en felles offentlig internettportal som er utviklet og drevet av KL og Ministeriet for Forskning, Innovation og Videregående Uddannelser.
Hensikten med portalen er å fungere som én samlet digitial inngang til det offentlige Danmark. Borger.dk erstatter de tidligere portalene netborger.dk og danmark.dk. Portalen henviser blant annet til en rekke selvbetjeningsløsninger hos staten og kommunene samt til andre offentlige tjenester som for eksempel Trafikken.dk.
Den 20. oktober 2008 gikk borger.dk på luften i en ny versjon med mange flere muligheter for digital selvbetjening for borgerne. Nytt var det også at det var kommet den personlige delen Min side. Der kan borgere over 15 år logge seg inn med digital signatur og finne et vell av opplysninger om skatt, bolig, familierelasjoner og mye annet.
Puanama

Utseende

Små, gråbrune trebukker. De er kamuflasjefarget. Antennene er kortere enn kroppen. Dekkvingene er parallellsidige.

Utbredelse

Slekten er utbredt i Brasil og Bolivia.